ད་ལྟར་བྲོ་འཆམ་པ་ལ།བྲོ་པ་ཕོ་མོའི་བར་བྲོ་གསར་འགྲན་སྲོལ་ཞིག་ཡོད་དེ།ཡུལ་དེར་མ་དར་བའི་བྲོ་གསར་ཞིག་ཕོ་གསར་ཚོས་ཤེས་ན་བུད་མེད་རྣམས་ལ་གསང་བ་དང་།བུད་མེད་རྣམས་ཀྱིས་ཤེས་ན་ཕོ་གསར་ཚོར་གསང་བ་སྟེ།དངོས་སུ་འགྲན་སྐབས་ཕོ་མོ་སུའི་ཕྱོགས་ནས་མ་ཤེས་ནས་བྲོ་ཆད་ཚེ་ལྟད་མོ་བ་ཀུན་གྱིས་དགོད་སྒྲས་ཁྱབ་པ་དང་།སྨྲ་ལྕེ་བདེ་བ་དག་གིས་ཕམ་མཁན་ལ་ཁ་བཏགས་བཏང་བ་སོགས་ཀྱིས་ཤིན་ཏུ་ངོ་ཚ་བར་གྱུར་ཕྱིན།བྲོ་གསར་འགྲན་པར་རྩོད་པ་ཧ་ཅང་ཆེ་བ་སྟེ།བྲོ་གསར་སློབ་སྐབས་འགྲན་སྡུར་སྔོན་དུ་ཕྱོགས་གཞན་ལ་མི་སློབ་པའི་དམ་བཅའ་འཇོག་པ་དང་།མནའ་བོར་བའི་སྲོལ་ཡང་ཡོད་ཅེས་གླེང་།